
          REPUBLIKA HRVATSKA
                   
VUKOVARSKO-SRIJEMSKA ŽUPANIJA

           OPĆINA BOGDANOVCI

               OPĆINSKO VIJEĆE

KLASA: 400-08/21-01/26
URBROJ: 2196/03-01/01-21-01







Bogdanovci, 15.12.2021. godine

Na temelju članka 14. Zakona o Proračunu (NN 87/08, 136/12, 15/15) i članka 29. Statuta Općine Bogdanovci („Službeni vjesnik“ Vukovarsko-srijemske županije broj 4/21), Općinsko vijeće Općine Bogdanovci na 7. sjednici održanoj dana, 15.12.2021. godine, donosi:






 O D L U K U 


o izvršavanju Proračuna Općine Bogdanovci za 2022. godinu
I. OPĆE ODREDBE





     Članak 1.


Ovom se Odlukom uređuje struktura prihoda i rashoda Proračuna Općine Bogdanovci (u daljnjem tekstu: Proračun), njegovo izvršavanje i upravljanje općinskom imovinom.

Članak 2.
Proračun se donosi i izvršava u skladu s načelima jedinstva i točnosti proračuna, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

Članak 3.
Ako se tijekom godine usvoje odluke i drugi propisi na osnovi kojih nastaju nove obveze za Proračun, sredstva će se osigurati u Proračunu za sljedeću proračunsku godinu u skladu s fiskalnim projekcijama i mogućnostima.
II. STRUKTURA PRORAČUNA

Članak 4.


Proračun sadrži Opći i Posebni dio te plan razvojnih programa. Opći dio sadrži račun prihoda i rashoda u kojem se iskazuju svi prihodi i rashodi po osnovnim namjenama. Posebni dio Proračuna sastoji se od plana rashoda  raspoređenih u Programe,  prema organizacijskoj, ekonomskoj, funkcijskoj i lokacijskoj klasifikaciji. Plan razvojnih programa prikazuje planirane rashode za investicije, kapitalne pomoći i kapitalne donacije. Rashodi u planu razvojnih programa razvrstani su po pojedinim programima, po godinama u kojima ce se rashodi za programe teretiti, te po izvorima financiranja.

III. IZVRŠAVANJE PRORAČUNA
Članak 5.

Nalogodavac i odgovorna osoba za izvršavanje Proračuna u cjelini je Općinski načelnik.
Članak 6.
Ako se u tijeku proračunske godine zbog nastanka novih obveza za Proračun ili zbog promjena gospodarskih kretanja povećaju rashodi ili izdaci, odnosno smanje prihodi ili primici Proračuna, Općinski načelnik može obustaviti izvršavanje pojedinih rashoda ili izdataka najviše 45 dana.

Općinski načelnik donosi privremene mjere obustave. Ako se za vrijeme provođenja mjera privremene obustave izvršavanja Proračuna, Proračun ne može uravnotežiti, Općinski načelnik mora najkasnije u roku od 15 dana prije isteka roka za privremenu obustavu izvršavanja Proračuna predložiti izmjene i dopune Proračuna, kojima se ponovno uravnotežuju prihodi i primici odnosno rashodi i izdaci Proračuna. 

Članak 7.

Subjektima koji nisu nositelji rashoda, koji nisu definirani kao proračunski korisnici, sredstva za donacije utrvđuju se u Programu raspodjele donacija kao neprofitnim organizacijama.

Članak 8.
Prihodi Proračuna ubiru se i uplaćuju u Proračun u skladu sa Zakonom i drugim propisima neovisno o visini prihoda planiranih u Proračunu.

Članak 9.

Pogrešno ili više uplaćeni prihodi Proračuna vraćaju se uplatiteljima na teret istih prihoda. Odluku o tome donosi Općinski načelnik.
IV. UPRAVLJANJE OPĆINSKOM IMOVINOM
Članak 10.
Raspoloživim novčanim sredstvima  na računu proračuna upravlja Općinski načelnik u sklau sa Zakonom  i Statuom.

Prihodi od upravljanja slobodnim novčanim sredstvima uplaćuju se u Proračun.

Naredbodavatelj za izvršenje Proračuna je načelnik Općine.

                                                       Članak 11.
Nadzor nad financijskim i materijalnim poslovanjem obavlja Općinsko vijeće sukladno Zakonu i  Statutu.
         V.        ISPLATA SREDSTAVA IZ PRORAČUNA

Članak 12.
Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Članak 13.

Plaćanje predujma moguće je samo iznimno i tu uz suglasnost Općinskog načelnika.

Odobrenje iz stavka 1. ovog članka podrazumijeva ovjeru knjigovodstvene isprave kojom se zahtjeva plaćanje predujma.
           VI. POLUGODIŠNJI I GODIŠNJI IZVJEŠTAJ O IZVRŠENJU PRORAČUNA

Članak 14.
Općinski načelnik podnosi Općinskom vijeću, na donošenje polugodišnji izvještaj o izvršenju Proračuna do 15 rujna tekuće godine.

Općinski načelnik podnosi Općinskom vijeću na donošenje godišnji izvještaj o izvršenju Proračuna do 1. lipnja tekuće godine za prethodnu godinu.

Općinski načelnik godišnji obračun Proračuna dostavlja Ministarstvu financija i Državnom uredu za reviziju u roku od 15 dana nakon što ga donese Općinsko vijeće.

VII. NADZOR PRORAČUNA

Članak 15.
Proračunski nadzor je inspekcijski nadzor zakonitosti, svrhovitosti i pravodobnosti korištenja proračunskih sredstava te inspekcijski nadzor pridržavanja i primjene zakona i drugih propisa koji imaju utjecaj na proračunska sredstva, a kojim nadzorom se nalažu mjere za otklanjane utvrđenih nezakonitosti i nepravilnosti. 
Obuhvaća nadzor računovodstvenih, financijskih i ostali poslovnih dokumenata te pregled poslovnih prostorija, zgrada, predmeta, robe i drugih stvari u skladu sa svrhom inspekcijskog nadzora
Proračunski nadzor obavlja Ministarstvo financija.

V. ZAVRŠNE ODREDBE





Članak 16.

Ovlašćuje se Općinski načelnik da prema potrebi donosi pravodobne akte vezane za ovu Odluku.







Članak 17.
Ova Odluka objavit će se u „Službenom vjesniku“ Vukovarsko-srijemske županije, stupa na snagu dan nakon objave, a primjenjuje se od 01.siječnja 2022.godine.

                                                                       Predsjednik Općinskog vijeća






                 Marijan Gelo, dr.vet.med.
